BBC, despre Călin Georgescu: „A uimit România și a alarmat aliații”
„Georgescu a uimit România și aliații” este titlul cu care BBC relatează victoria lui Călin Georgescu în primul tur al alegerilor prezidențiale din România. Un candidat independent cu un trecut naționalist a uimit România și a alarmat aliații săi, clasându-se pe primul loc în turul inițial al alegerilor prezidențiale de duminică. BBC precizează că un factor-cheie al victoriei sale de duminică a fost utilizarea abilă a rețelelor de socializare, în special TikTok, unde are peste 330.000 de urmăritori - față de 30.000 în urmă cu două săptămâni - și peste 4 milioane de aprecieri, iar acest lucru s-a tradus în peste două milioane de voturi în aceste alegeri.